# Didžioji kinų siena

### Straipsnis iš Vikipedijos, laisvosios enciklopedijos.

Didžioji kinų siena

Didžioji kinų siena (kin. 長城, pinyin Chángchéng, t.y. „Ilgoji siena“) – viena įspūdingiausių Kinijos įžymybių. Deja, niekas tiksliai nežino, kokio ilgio ji yra iš tikrųjų. Manoma, kad sienos ilgis siekia apie 6350 km (pagrindinės sienos ilgis apie 2400 km). Tai didžiausias rankų darbo statinys pasaulyje. Kai kuriuose šaltiniuose galima rasti, jog sienos ilgis beveik 6800 km, bet ne visais laikais siena buvo vienodo ilgio.

Didžioji siena – tai gynybinis įrengimas Kinijos šiaurėje ir šiaurės vakaruose. Ji tęsiasi nuo Cinhuangdao rytuose beveik iki Kaotai vakaruose (Gansu provincija). Pagrindinė sienos funkcija buvo gynybinė.

Pagrindinė siena puikiai pritaikyta prie reljefo, vingiuoja palei upių vagas, slėnius ir kalnus. Siena buvo statoma iš akmenų ir žemės/molio, o sienos dalys rytuose buvo apmūrytos plytomis. Apačioje jos plotis 4,6–9,1 m. (vidutiniškai 6 metrai), o viršuje iki 7,6 m. Jos aukštis siekia vidutiniškai 7,6 m (neįskaitant dantytos gynybinės sienos). Maždaug kas 180 m buvo įrengti sargybos bokštai (apie 12 m. aukščio).

## [taisyti] Istorija

Jau prieš 2700 m. atskiros kunigaikštystės statė sienas, kad atsiskirtų nuo kaimynų. Pirmasis imperatorius įsakė jas nugriauti (maždaug prieš 2200 m.), kadangi jis siekė suvienytos imperijos. Tada išliko tik sienos, esančios šiaurėje ir gynusios nuo klajoklių tautų: tokių kaip hunai ir mongolai.

Tik valdant pirmam Kinijos imperatoriui Cinšihuangdi buvo pradėti sistemingi sienos statybos darbai, gynybinių pylimų įrengimas (maždaug 221 m. pr. m. e.). Apie 204 m. pr. m. e. darbai buvo baigti. Spėjama, kad prie Cinšihuangdi pastatyta beveik 1900 km. sienos, apie anksčiau pastatytas sienos dalis vis dar negalima pasakyti, ar jos buvo pastatytos kaip viena visuma, ar visiškai nepriklausomai viena nuo kitos.

Hanų dinastijos metu sienos dalys buvo sutvirtintos ir tarpusavyje sujungtos. Pirmoji siena vėliau nugriuvo, nes imperijos centras persikėlė tolyn į pietus, o mongolai, nuo kurių ji turėjo apginti, ją smarkiai apgadino, kai jie XIII a. užkariavo Kiniją.

Kita Mingų dinastija (1368–1644 m.) vėl užsiėmė sienos statyba, siekdama sustabdyti klajoklių tautas. Mingų dinastijos metais siena buvo patobulinta ir išplėsta, pakeičiant senus molio ir žemės pylimus mūrine siena. Šiuo laikotarpiu siena buvo pastatyta tokio ilgio ir tokios formos, kokią mes ją šiandien žinome.

## [taisyti] Dabartis

Dabar restauruota tik pora kilometrų, ištisos sienos dalys pusiau griuvėsiai, o kitos visiškai sunykę. Ilgus metus vyravo nuomonė, jog kinų sieną galima pamatyti iš mėnulio plika akimi. Taip nėra, kadangi siena nėra pakankamai plati. Tai 2004 m. turėjo būti pataisyta Kinijos mokinių vadovėliuose po to, kai pirmasis Kinijos astronautas (taikonautas) Jong Livei, 2003 m. spalio mėn. sugrįžęs iš kosmoso pasakė: „Vaizdas buvo nuostabus, bet aš negalėjau pamatyti Didžiosios sienos“.

Kinų siena yra turistų gausiai lankoma. Labiausiai mėgstama vieta Badalinge, kuris yra maždaug 70 km. už Pekino. Čia, panašiai kaip Uždraustajame mieste, galima visada pamatyti būrius žmonių. Apžvalgai puikiai tinka ir kita vieta – Mutianju. Nuotraukose aiškiai matosi, kad siena daugiausiai gana stati. Be to ji tokia plati, kad ja galima naudotis kaip gatve.

1987 metais UNESCO paskelbė Kinijos sieną pasaulio kultūros paveldu.

Rodomas puslapis "http://lt.wikipedia.org../../../d/i/d/Did%C5%BEioji_kin%C5%B3_siena.html"

Kategorija: Kinija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- العربية
- Български
- বাংলা
- Brezhoneg
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- हिन्दी
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- ქართული
- Қазақша
- 한국어
- Lëtzebuergesch
- മലയാളം
- Bahasa Melayu
- Nedersaksisch
- Nederlands
- ‪Norsk (nynorsk)‬
- ‪Norsk (bokmål)‬
- Nouormand
- Occitan
- Polski
- Português
- Русский
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- தமிழ்
- ไทย
- Türkçe
- Oyghurque
- Українська
- اردو
- Tiếng Việt
- 中文